**עבודת סיום – הדר סעדה**

**הנושא הנבחר מחוזר מפמ"ר: הבעה בעל פה**

**מטרות היחידה:**

1. יצירת הזדמנויות לאינטראקציה הכוללת האזנה ודיבור לשם פיתוח היכולת התקשורתית ופיתוח מודעות לכללי הדיבור תוך הכרת הקודים החברתיים־התרבותיים ונורמות ההתנהגות הנהוגות בדיבור בפני קהל.
2. תרגול פיענוח תכנים בהאזנה לקטעי שמע, קטעי קריאה, צפייה בתשדירים וכדומה.

**הנושא: גיוס לצה"ל**

**יחידת ההוראה:**

1. **פעילות ראשונה: מעגל פגישות והבעת עמדה בנושא הגיוס לצה"ל**

המטרה: התנסות בדיבור בעל פה על בסיס אוצר מילים חדש שנלמד שקשור לנושא המדובר, שבירת הקרח.

מסדרים את הכיתה בשני מעגלים – מעגל פנימי ומעגל חיצוני, כאשר התלמידים מחולקים לזוגות ("פגישות"). בכל פעם התלמידים מקבלים שאלה שיש להם 2 דקות לדבר עליה – דקה לכל תלמיד. סך הכל יקבלו התלמידים 5 שאלות העוסקות כולן בגיוס לצה"ל.

**לפני הפעילות ייחשפו התלמידים לחמש מילים חדשות הקשורות לנושא:**

1. **צַהַ"ל - (ראשי תיבות) צְבָא הַהֲגָנָה לְיִשְׂרָאֵל.**
2. **גּיוּס - קריאה להצטרף לפעילות כלשהי, בעיקר בהתנדבות.**
3. **תְכוּנָה - מה שיֵש לאדם או לדבר מבחינת צורתו או כישרונו או אופיו וכדומה, כגון גובה, יעילות, יחס לזולת**
4. **עָגָה = סלנג - טיפוס לשון המשמש בקבוצה מסוימת, כגון חיילים או בני נוער – ונחשב לשון לא תקנית.**
5. **תְּרוּמָה - דבר שניתן או נעשה לטובת עניין מסוים.**

השאלות למעגל הפגישות:

* ספר על דבר אחד שאתה טוב בו במיוחד.
* ספר על דבר אחד ששמעת על צבא ההגנה לישראל.
* אתה היית רוצה להתגייס? לאיזה תפקיד?
* איך התכונה שסיפרת עליה קודם יכולה לעזור לך בגיוס לצה"ל?
* זה חשוב לדעתך להתגייס לצה"ל? למה?
1. **פעילות שנייה: היכרות עם הנושא על בסיס טקסט**

המטרה: קריאה של טקסט כתוב והבעת עמדה בעל פה ובכתב על בסיס הטקסט

מציגים בפני הילדים טקסט קצר המסביר על גיוס של עולים חדשים לצה"ל בתקופת המלחמה ושאלות הבנה על הטקסט.

**בטקסט מסומנות מילים חדשות שפירושם יוצגו על הלוח. התלמידים יוכלו להעזר בהסברים במהלך הקריאה:**

* **שִׂיא - החלק החשוב ביותר או הבולט ביותר וכדומה של משהו.**
* **"יעלו על מדים" - סלנג צבאי שמשמעותו: ילבשו את המדים.**
* **שרשרת החיול – השלבים שעובר אזרח כדי להתגייס לצבא ההגנה לישראל.**
* **קרבי (זכר), קרבית (נקבה) - שתפקידו להיות לוחם, ששייך לתחום הלחימה.**
* **הסברה - הפצה ברבים של מידע התומך בגוף מסוים (מדינה, ארגון) או בפעולה מסוימת במטרה להשפיע על דעת הקהל.**

*(ערוך מתוך:* [*https://www.israelhayom.co.il/news/local/article/14828551*](https://www.israelhayom.co.il/news/local/article/14828551)*)*

**עולים על מדים: נערים יהודים מהעולם מגיעים לישראל כדי להתגייס**

ב**שיא** המלחמה, כ־100 צעירים וצעירות שהגיעו לישראל ממדינות שונות בעולם התחילו השבוע תוכנית הכנה לקראת גיוסם לצה"ל. בעוד חודש הם **"יעלו על מדים"**, אך עוד לפני **שרשרת החיול** בבסיס הגיוס (בקו"ם) הם הגיעו לתוכנית ההכנה בישראל במסגרת מסלול מח"ל (מתנדבי חו"ל) של משרד הביטחון. התוכנית מתקיימת במרכז הקליטה בכרמיאל. התוכנית תימשך ארבעה שבועות, ובמהלכה יעברו הצעירים הכנה פיזית ומנטלית לקראת הגיוס, שיפור השפה העברית, הכרת הארץ, היכרות עם החברה הישראלית ומתן כלים לשילוב בשירות הצבאי.

אחת מהעולות החדשות היא אסתר בראון. קשה לפספס את השמחה בקולה של אסתר כשהיא מדברת על האנשים הנפלאים שפגשה בישראל. "הדבר הראשון שאני אוהבת בישראל זה האנשים: הם חמים, וגם אם הם צורחים עלייך - זה באהבה. אני אוהבת את הנופים, האוכל, ובעיקר את האופן שבו כולם גורמים לך להרגיש שאת לא לבד. אני ממש שמחה להיות כאן". אסתר עדיין לא יודעת לאן תתגייס: "אני רוצה לשרת ביחידה **קרבית**, ואם אפשר - להגיע ליחידת הכלבנים (עוקץ) או לפלוגת חילוץ. אופציה נוספת היא שירות צבאי ביחידת קשרי החוץ, כי אני מרגישה שאני באמת יכולה לעזור ב**הסברה** הישראלית".

1. למה הגיעו לישראל 100 צעירים עולים חדשים?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. כמה זמן תמשך התכנית להכנה לצה"ל?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ספר על שני דברים שהעולים החדשים יעשו במהלך התכנית?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. לאן אסתר חושבת להתגייס?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**התשובות:**

1. **100 צעירים עולים חדשים הגיעו לישראל כדי להתגייס לצה"ל בעוד חודש.**
2. **התכנית תמשך ארבעה שבועות.**
3. **(שתיים מתוך התשובות האלו): הכנה פיזית ומנטלית לקראת הגיוס, שיפור השפה העברית, הכרת הארץ, היכרות עם החברה הישראלית ומתן כלים לשילוב בשירות הצבאי.**
4. **ליחידה קרבית או ליחידת קשרי חוץ.**
5. **פעילות שלישית: שיח כיתתי לפי סרטון העוסק בסלנג הצבאי**

המטרה: עידוד שיח בכיתה לפי הסרטון ולפי הטקסט שקראו קודם.

מבקשים מהתלמידים לספר מה הם יודעים על צה"ל (מתוך מה שקראו, מתוך הידע הכללי...) ועושים על הלוח "שמש אסוציאציות".

לאחר מכן מציגים בפניהם סרטון קצר בנושא הסלנג הצבאי (אפשר להזכיר שוב את פירוש המילה סלנג מפעילות מספר 1).

הסרטון: <https://www.youtube.com/watch?v=m97Amgn5Sik>

מספרים לתלמידים שבצה"ל משתמשים הרבה במילים שהן "ראשי תיבות". פירוש המילה **ראשי תיבות - קיצור של ביטוי המורכב ממילים אחדות על ידי כתיבת האות הראשונה (או האותיות הראשונות) של כל מילה, כגון א"י (ארץ ישראל), בי"ס (בית ספר) ועוד.**

**ראשי תיבות לדוגמה:**

**רב"ט – רב טוראי**

**רמטכ"ל – ראש המטה הכלל**

**ש"ג – שומר גדר**

**מ"מ – מפקד מחלקה**

**מ"כ – מפקד כיתה**

**אמל"ח – אמצעי לחימה**

**חמ"ן – חיל מודיעין**

**גל"צ – גלי צה"ל**

**בקו"ם – בסיס קליטה ומיון**

**בלת"ם – בלתי מתוכנן**

**חזל"ש – חזרה לשגרה**

למה לדעתכם בצה"ל משתמשים בקיצורי המילים האלו? במה זה עוזר?

אתם חושבים שזה טוב או לא טוב שמשתמשים בקיצורי המילים?

איך זה משפיע על עולים חדשים השימוש בסלנג הזה?

**משימה אישית: בחרו קיצור אחד שמעניין אתכם (אפשר להעזר בדוגמאות שעל הלוח או באתר המצורף: https://www.psychometry.co.il/idf/abbreviation.php ) ונסו להבין מה המשמעות שלו. חברו משפט חדש שקיצור הדרך הזה משתלב בו.**

אחרי שכל אחד חיבר משפט מסיימים את הפעילות בסבב שבו כל אחד מסביר על הקיצור שבחר ומדגים באמצעות המשפט שחיבר.

**דוגמאות למשפטים:**

**הקשבתי לרדיו גל"צ בזמן הניסעה באוטו. ; כשאתגייס אלך אל הבקו"ם ושם אקבל את המדים שלי. ; למרות שחשבתי שאגיע בזמן לשיעור היה לי בלת"ם.**

1. **פעילות רביעית: פרזנטציה**

המטרה: התנסות בהבעה בעל פה מול הכיתה.

כל תלמיד יכין מצגת קצרה שתכלול את החלקים הבאים:

1. תיאור של עצמו – שם, גיל, מאיפה הוא עלה לארץ (אפשר לצרף תמונה).
2. תיאור של תכונה אחת שהוא טוב בה במיוחד + דוגמה.
3. לאיזה תפקיד היה רוצה להתגייס ואיך התכונה הזו תעזור לו בצבא?
4. מה מעניין אותו בתפקיד שבחר?

**לטובת הכנת המצגת התלמידים יוכלו להיעזר באתר "מתגייסים" ובמורה. את המצגת יכינו במהלך השיעור בחדר מחשבים כדי שיוכלו לקבל סיוע.**

אורך ההצגה הוא כ-5 דקות לכל תלמיד.

שמי דניאלה והגיל של הוא 17.5

עליתי לארץ מצרפת לפני שלוש שנים

דוגמה לתוצר:

ראיתי שבצבא יש תפקיד של משקית ת"ש שהיא חיילת שעוזרת לחיילים אחרים בדברים שהם צריכים, כמו חופש ללכת הבייתה או עזרה עם כסף למי שצריך ואני יכול להיות טובה בתפקיד הזה.

התכונה שאני טובה בה במיוחד הוא לעזור לאנשים אחרים, אני אוהבת את החברות שלי ושהן מבקשות עזרה אני באה לעזור ישר.

התפקיד מעניין לי כי אני חושבת שהוא תפקיד חשוב ושאני יכולה לעשות בו דברים שתורמים מאוד למדינה ולחיילים האחרים.